पाएं अपने शहर की ताज़ा ख़बरें और फ्री ई-पेपरडाउनलोड करें
भिंड जिले में कोविड वायरस का संक्रमण दिनों दिन बढ़ रहा है। मरीज को स्वास्थ्य बिगड़ता है तो वे ग्रामीण क्षेत्र के झोलाछाप चिकित्सक, प्राइवेट क्लीनिक पर पहुंचकर उपचार ले रहे हैं। ये चिकित्सक, कोरोना लक्षण को समझते ही मरीजों को कॉम्बिफ्लेम, फ्लेक्सान और डेका डॉन दवाओं को देना शुरू कर देते हैं। इन दवाओं की वजह से मरीज स्वास्थ्य और गिर जाता। कई मरीजों को जान से हाथ धोना पड़े।
ऐसा ही एक केस जिला अस्पताल के कोविड वार्ड में शनिवार को देखने को मिला। यहां फूप से आए कोविड मरीज ने गांव के ही झोलाछाप डॉक्टर से इलाज लिया। यह झोलाछाप चिकित्सक ने मरीज में कोरोना के लक्षण देखे तो कॉम्बिफ्लेम, फ्लेक्सान और डेका डॉन जैसी दवाएं देना शुरू कर दी। इसके साथ भी मरीज को भाप देता रहा। यह मरीज तीन दिन पहले हॉस्पिटल में भर्ती हुआ जिसकी सुबह के समय मौत हो गई। यह मरीज बलराम बघेल की मौत खबर को भास्कर ने प्राथमिकता से ऑनलाइन “झोलाछाप डॉक्टर भी कर रहे कोविड मरीजों का उपचार: कोविड के मरीज का झोलाछाप डॉक्टर भांप देकर करते रहे इलाज, जब केस बिगड़ा तो जिला अस्पताल में कराया भर्ती, उपचार के दौरान मौत“ इसके बाद जिला प्रशासन ने पूरे मामले से सबक लिया और जिलेभर में ऐसे झोलाछाप, निजी क्लीनिक और मेडिकल स्टोर पर यह दवाओं दिए जाने पर पाबंदी लगाई है।
गूगल मीट पर हुई मीटिंग, आदेश हुए चस्पा
जिला प्रशासन, स्वास्थ्य विभाग और पुलिस विभाग ने गूगल मीट के माध्यम से वर्चुअल मीटिंग की। इसके बाद जिलेभर के निजी क्लीनिक व झोलाछाप चिकित्सकों के अस्पतालों पर पहुंचकर स्वास्थ्य विभाग ने कॉम्बिफ्लेम, फ्लेक्सान और डेका डॉन दवा देने की पाबंदी के आदेश चस्पा किए गए। इस आदेश में स्पष्ट तौर पर कहा गया है कि मरीज को पेरासिटामोल की दवा दी जा सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn